《借居毗陵东门四首 其二》
宋代·程俱

急景不可挽，吾生岂无涯。吴中十年旧，须鬓亦已华。

嗟我壮且十，方知失林鸦。欲归巷无庐，欲驾涂无车。

而子亦羁滞，心事如蓬麻。人生无巧拙，命耳将如何。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。